Antonio Tamez, guardonat al Certamen Internacional «Sor Juana Inés de la Cruz»

Juan Antonio Tamez Elizondo, diplomat de la 6a promoció de l’Escola de Llibreria, ha estat premiat en la modalitat de contes al X Certamen Internacional de Literatura «Sor Juana Inés de la Cruz 2019», [https://es.wikipedia.org/wiki/Certamen\_Internacional\_de\_Literatura\_Sor\_Juana\_In%C3%A9s\_de\_la\_Cruz] que anualment convoca el govern del’Estat de Mèxic, a través de la Secretaría de Cultura. Està dotat amb 200.000 pesos i el 10 % dels exemplars de l’edició.

L’acte va tenir lloc el passat 12 de novembre de 2019 a Nepantla (estat de Mèxic), localitat natal de la poetessa mexicana sor Juana Inés de la Cruz, una de les figures més rellevants de la literatura espanyola del segle XVII. Durant la jornada també s’inaugurà el Museo-Casa de Juana Inés.

Antonio Tamez va néixer a Monterrey (Nuevo León, Mèxic) el 1982, i des de 2010 està afincat a casa nostra. L’obra premiada de Tamez es titula *Historias naturales,* i serà publicada pel Fondo Editorial Estado de México (FOEM) en els propers mesos.

Tamez col·labora habitualment a *Revista de Letras* [https://revistadeletras.net/author/antonio-tamez/] i també al Blog de l’Escola de Llibreria. [https://fima.ub.edu/edl/ca/search/node?keys=Tamez-Elizondo]

Imatges de la cerimònia